अपने भीतर के प्रकाश को पहचानने, जगाने और उसे प्रज्ज्वलित रखने का उपाय क्या है ? जो धार्मिक है, उनके लिए इस प्रकाश का रास्ता भक्ति, भजन-कीर्तन, मंदिर-मस्जिद, पूजा-पाठ और कर्मकांडों से होकर जाता है। जो आध्यात्मिक है, उनका प्रकाश तक पहुंचने का साधन अनासक्ति, वैराग्य, योग, ध्यान और समाधि है। धर्म और अध्यात्म दोनों की दृष्टि जीवन के प्रति नकारात्मक है। उनके लिए यह संसार मिथ्या है, माया है। जीवन अंधकार है। वह अंधकार जिसमें जाने कितनी सदियों, कितनी योनियों से भटक रहे हैं हम सब। इस मिथ्या संसार में आवागमन से मुक्ति, मोक्ष या निर्वाण ही प्रकाश है।